kardosdrur/scandi-wiki huggingface dataset:
Austrocedrus

Austrocedrus er en slægt i Cypres-familien (Cupressaceae). Den rummer kun én art, Austrocedrus chilensis, der er vildtvoksende i Valdivias tempererede regnskove og de nærliggende, tørre skovstepper i det midterste og sydlige Chile og i det vestlige Argentina, dvs. fra 33° sydlig bredde til 44° sydlig bredde. Den kaldes ciprés de la cordillera eller cordilleran cypress på sit hjemsted, men bærer ellers det videnskabelige navn, Austrocedrus. I Danmark kaldes den Andesceder. Slægtsnavnet betyder "sydlig ceder".

Slægten hører til i en gruppe af slægter fra den Sydlige halvkugle, der er en del af den antarktiske flora. Den er nært knyttet til slægten Libocedrus, der hører hjemme i New Zealand og Ny Kaledonien.

Det er langsomt voksende, stedsegrønne træer med smalt kegleformede kroner, der bliver 10-25 m høje. bladene er skælformede, og de sidder parvist på skuddet. Hvert blad har spalteåbninger med tydeligt hvide striber langs kanten. Koglerne har fire skæl, to små sterile og to store fertile. Koglen bærer derfor to vingede frø

Andesceder findes i de stedsegrønne skove i Andesbjergene, ofte på de tørre steder i regnskovene, eller i lysåbne, rene bevoksninger (den er stedvist dominerende på bjergenes østvendte skråninger i det sydvestlige Argentina). Nogle steder findes den i plantesamfund med Abetræ (Araucaria araucana) og flere arter af Sydbøg (Nothofagus).

Arten er indført til Nordvesteuropa og til delstaterne ved Nordamerikas vestkyst, hvor den kan ses i botaniske haver.

 Andesceder (Austrocedrus chilensis)

Noter 

Cypres-familien
Andesceder

Andesceder (Austrocedrus chilensis) er et mellemstort, stedsegrønt træ med en kegleformet krone. Bladene er skælformede og koglerne er små med blot to frø i hver. Træet er forholdsvist sjældent og ikke fuldt hårdført, men ses dog i nogle botaniske haver og større parker.

Kendetegn 
Andesceder er et mellemstort, stedsegrønt træ med en smalt kegleformet krone og en kort stamme. Grenene er korte og opstigende. Barken er først grøn, men bliver snart rødbrun. Senere bliver den rødbrun og glat. Gamle grene og stammer får efterhånden en strimlet, opsprækkende bark med kobberrød underbark synlig i revnerne. Knopperne sidder skjult under de stedsegrønne blade, som sidder parvist med indadbøjede spidser ud langs skuddet. Oversiden er blank og grågrøn, mens undersiden er gulgrøn med hvidkantede spalteåbninger, der tilsammen danner et hvidt bånd Koglerne består af fire skæl: to små, ufrugtbare og to store, som er frugtbare. Koglen rummer derfor kun to frø.

Rodsystemet er kraftigt med grove hovedrødder og trævlede finrødder.

Træet når en højde på over 30 m (i Danmark: 15 m) og en kronediameter på 4 m.

Hjemsted 
Andesceder er hjemmehørende i regnskove og skovstepper på Andesbjergene, både på vestiden (i Chile) og på østskråningerne (i det vestlige Argentina). Her indgår de i blandede nåleskove eller i plantesamfund sammen med abetræ og arter af sydbøg. I de argentinske departementer Futaleufú og Languiñeo, som ligger i den nordvestlige del af provinsen Chubut findes subantarktiske, løvfældende skove. Her findes arten sammen med bl.a. Acaena argentea og Acaena ovalifolia (begge er arter af slægten tornnød), Berberis microphylla (en art af berberis), chilejordbær, Chiliotrichum diffusum, Chusquea culeou, darwinberberis, Elymus andinus (en art af kvik), fru Heibergs hår, Galium hypocarpium og Galium richardianum (begge er arter af slægten snerre), glat ærenpris, gul inkalilje, Hierochloe redolens (en art af festgræs), hvid eskallonia, Hydrocotyle chamaemorus (en art af frøbid), krybende kambregne, Lathyrus magellanicus (en art af fladbælg), lenga, Luzula chilensis (en art af frytle), magellankorsrod, magellannellikerod, Maytenus boaria og Maytenus chubutensis (begge er arter af en slægt i ananas-familien), ñire, Ribes cucullatum og Ribes magellanicum (begge er arter af Ribs-slægten), Schinus patagonicus (en art af pebertræ), Senecio filaginoides og Senecio neaei (begge er arter af slægten brandbæger), Sisyrinchium patagonicum (en art af slægten blåøje), Solidago chilensis (en art af slægten gyldenris), trefliget gummipude, Vicia magellanica (en art af slægten vikke) og Viola maculata (en art af slægten viol).

Galleri

Note 

Stedsegrønne
Nåletræer
Chiles flora
Beornred af Mercia

Beornred (oldengelsk: Beornræd) var konge af Mercia i 757. Beornred besteg tronen efter mordet på kong Æthelbald, men han blev dog snart efter besejret af Offa og blev tvunget til at flygte fra landet. Der findes meget lidt bevaret information om ham, og han nævnes kun kort.

Ifølge den Angelsaksiske Krønike står der i 757 "''...Æthelbald, konge af Mercia, blev dræbt ved Seckington, og hans lig hviler ved Repton; og han herskerede i 41 år. Og herefter overtog Beornred kongeriget, og havde det korte og ulykkeligt; og det samme år g succeeded to the kingdom, and held it a little while and unhappily; sendte Offa Beornred på flugt, og han overtog kongeriget og han holdt det i 39 år..."

Referencer 

Angelsaksiske monarker
HF Christiansen

HF Christiansen A/S er en dansk producent af cykler. Virksomheden designer, fremstiller og sælger flere danske og internationale cykelmærker. I 1903 begyndte bogholder Hans Frederik Christiansen at sælge cykler i Randers.
Den familieejede virksomhed havde i 2014 omkring 80 ansatte og i regnskabsåret for 2015 en bruttofortjeneste på 20,6 mio. danske kroner.

Cykler fra HF Christensen designes af danske designere. Tegninger med geometri, farver og specifikationer sendes til Asien, hvor cyklerne fabrikeres. Derefter fragtes cyklerne tilbage til Danmark, hvor de distribueres i Danmark og Europa. I Danmark sælger HF Christiansen omkring 75.000 cykler om året.

Mærker 
Kerneforretningen i HF Christiansen-koncernen er cykler og tilbehør til cykler. HF Christiansen står for udvikling, produktion og distribution af mærkerne Avenue, Bike by Gubi, Centurion, MBK, Motobécane, Nishiki, Principia, Raleigh, Taarnby og Winther.

Referencer 

Køretøjsproducenter i Danmark
Cykelproducenter
Virksomheder i Randers
Etableret i 1903
Sportsudstyrsproducenter fra Danmark
Lydrestaurering

Lydrestaurering er en generel betegnelse for lydredigering med det formål at fjerne fejl (såsom sus, impulsstøj, knas, wow og flutter, baggrundsstøj og netbrum) fra lydoptagelser. Restaureringen kan ske direkte på mediet (f.eks. ved at vaske en grammofonplade med en egnet rensevæske), på en analog kopi eller, som det er normalt i dag, på en digital repræsentation (en lydfil som Aiff eller Wav) af optagelsen på en computer. 

Moderne lydrestaurering udføres som regel ved at digitalisere en lydkilde fra et analogt medie som f.eks. lakplade, vinylplade, optisk lydspor på en film eller magnetbånd. Når først lyden findes i digital form, kan den restaureres og renses med digitalt værktøj, der håndterer specifikke problemer. Således findes der  declickers, decracklers, dehissers og dialogue noise suppressors ved siden af mere generelle digital audio workstations (DAWs). En DAW kan udføre flere forskellige automatiske processer for at fjerne anomalier/fejl som de førnævnte specialværktøj kan, ud over at fjerne netbrum, bredspektret støj og anden form for brummen og rumlen. Lydteknikere bruger ofte en DAW til manuelt at fjerne kortvarige mislyde fra lydoptagelser. De nyeste spektrografiske retoucheringsværktøj kan dæmpe eller fjerne meget specifikke problemer og uønskede lyde. En DAW kan som regel fjerne de mindste fejl og mislyde, ofte uden at efterlade hørbare eller synlige artefakter eller andre indikationer på, at lyden er blevet redigeret. Selv om nogen lydrestaurering kan udføres automatisk, er der ofte tale om en særdeles tidskrævende opgave for en dygtig lydtekniker med erfaring i tilsvarende opgaver.

Lydteknologi
Vadstrupgård-sagen

Vadstrupgårdssagen omhandler retssagen mod en 30-årig mandlig pædagogmedhjælper i Gladsaxe, som bliver sigtet for seksuelt at have misbrugt over 20 børn i Vadstrupgård børneinstitution, hvor han var ansat. Pædagogmedhjælper har både under retssagen i byretten og landsretten nægtet sig skyldig i de seksuelle overgreb.

I december 1997 idømtes pædagogmedhjælperen 3 års fængsel ved retten i Gladsaxe, hvortil sagen ankes til Østre Landsret i 1998. Østre Landsret stadfæster byrettens dom, og skærper straffen til 3½ års fængsel. Sagen blev ført for lukkede døre, hvortil der ligeledes var navneforbud.

Journalist Tonni Vinkel Sørensen modtog i 1999 Cavling-prisen for hans mere end 100 artikler vedr. sagen.

Folketingets Ombudsmand har kritiseret Gladsaxe Kommune for deres behandling af sagen.

Sagen skabte stor offentlig debat i Danmark, idet der blev spekuleret på, hvorvidt børnenes vidneudsagn var til at stole på, og hvorvidt pædagogmedhjælperen blev dømt på et forkert grundlag. Nogen samfundsdebattører (heriblandt Leif Blædel) mener hertil, at der var tale om et justitsmord. Der er yderligere flere efterfølgende uoverensstemmelser i børnenes udsagn.

Referencer

Ekstern henvisning 
 
 Vadstrupgaard.dk - Hjemmeside af Inga Held, tidligere leder af Vadstrupgård.

Retssager i Danmark
Sager om seksuelt misbrug af børn i Danmark
Intrum A/S

Intrum A/S, tidligere Intrum Justitia A/S og Crifo-Danmark A/S, er et kreditstyringselskab i Europa, herunder foretager virksomheden inkasso, køb af tilgodehavender, kreditevaluering, fakturaservice, betalingspåmindelser og overvågning af afskrevne fordringer. Intrum Justitia AB blev grundlagt i 1923 i Sverige, og har i dag omtrent 3850 medarbejdere fordelt over 20 lande med kendskab til juridiske og økonomiske forhold. Koncernen har hovedsæde i Sverige, og havde en omsætning på 5,6 milliarder kroner i 2015. Intrum Justitia AB er børsnoteret på NASDAQ OMX i Stockholm siden 2002.

I Danmark er virksomheden grundlagt i 1987 som Crifo-Danmark A/S, men skiftede i 1991 navn til Intrum Justitia A/S, og i 2017 til Intrum A/S.

Kritik 
Virksomheden er blevet kritiseret for at vildlede deres skyldnere i Danmark. I Schweiz er virksomheden blevet kritiseret for at opkræve større gebyrer, end hvad loven berettiger, for opkrævelse af misligholdt gæld.

Opkrævningsmetoder 
Virksomhedens opkrævningsmetoder omfatter blandt andet besøg af gældskonsulenter på en skyldners adresse. En anden metode virksomheden bruger, er telefonisk kontakt til andre personer, der bor på samme adresse som skyldner.

Referencer

Ekstern henvisning 
 
 

Finansielle servicevirksomheder fra Sverige
Kreditoplysningsbureauer
Grand Prix de Plouay-Bretagne 2016

18. udgave af Grand Prix de Plouay-Bretagne blev afholdt den 27. august 2016. Det var det 16. løb i  UCI Women's World Tour kalenderen. Eugenia Bujak vandt løbet foran Elena Cecchini og Joelle Numainville.

Hold

Resultater

Referencer 

2016
Cykelløb i 2016
Open de Suède Vårgårda 2016

9. udgave af holdtidskørslen Open de Suède Vårgårda og 11. udgave af landevejsløbet Open de Suède Vårgårda fandt sted den 19. og 21. august 2016. Løbene var fjortende og femtende arrangement på UCI Women's World Tour-kalenderen 2016.

Linjeløb

Hold

Resultater

Holdtidskørsel

Hold

Resultater

Eksterne henvisninger 

2016
Cykelløb i 2016
Linje L2

L2 er én af de to linjer som udgør Aarhus Letbane. Linjen kører fra Lystrup Station og Lisbjergskolen i nord og følges med linje L1 fra Skolebakken Station via Aarhus H til Odder. Nogle afgange kører kun på delstrækninger, bl.a. mellem Aarhus H og Universitetshospitalet

En delstrækning af L2, fra Aarhus H til Aarhus Universitetshospital, var den første del af letbanen der blev taget i brug, hvilket skete 21. december 2017. Strækningen fra Odder til Aarhus, og fra Aarhus Universitetshospital til Lisbjergskolen åbnede 25. august 2018.  En afgrening fra Lisbjerg til Lystrup åbnede 30. april 2019.

Stationer 
L2 har følgende ruteplan, taget i rækkefølgen fra Lystrup Station:

Kilder og henvisninger 

Etableret i 2017
Stationer på Grenaabanen
Stationer på Odderbanen
Stationer på Aarhus Letbane
Miosis

Miosis er et begreb med forskellige definitioner, som generelt omfatter konstriktion af pupillen. Miosis betyder desuden at en persons pupil bliver mindre end normalt. Den modsatte tilstand, mydriasis, er dilatation af pupillen.

Årsager 
Her er nogle eksempler.

Sygdomme 
 Horner syndrom
 Arvelige lidelser

Stoffer 
 Opioider som f.eks. fentanyl, morfin, heroin samt metadon (vigtig undtagelse er demerol/pethidin)
 Produkter der indeholder nikotin, såsom cigaretter, tyggetobak eller tyggegummi.

Symptomer
Stofmisbrug
Digitalt visitkort

Et digitalt visitkort er en fælles betegnelse for at gøre sine kontaktinformationer tilgængelige på en digital platform. Der findes ikke en egentlig standard for det digitale visitkort, og der findes flere former for digitalisering.

vCard-filen er en struktureret datafil med udvalgte kontaktinformationer, der kan indlæses i de fleste programmer som Microsoft Outlook og ligeledes lagres i adressekartoteker på mobiltelefoner. 

Der findes nogle få systemer, hvor det digitale visitkort ligger i en app på din smartphone. Blandt andet Haystack og mobileCARD som giver brugeren mulighed for at oprette kontaktinformationer på visitkortet. Kortene deles på forskellige måder afhængig af platform. Udveksling via NFC teknologi, SMS, udnyttelse af lokationsdata er blandt mulighederne.

Digital informationsteknologi
Muraste naturfredningsområde

Muraste Naturfredningsområde ligger i den nordlige del af Harjumaa, Estland, cirka 15 kilometer fra Tallinn. Dets størrelse er 140,5 ha. I den østlige del af naturreservatet ligger Muraste grænsebevogtningsskole.

Området beskytter en del af den nordlige kyst af Estland og sjældne estiske skovvækster.

I naturfredningsområder ligger Estland ældste fyrtårn af træ, som blev opført i 1859.

Naturefredningsområdet er rigt på fuglearter: Der findes blandt andre rødhals, gærdesmutte, jernspurv, skovpiber, munk, gulbug, gransanger, løvsanger og dompap.

Af større pattedyr forekommer rådyr, elg og vildsvin.

Eksterne henvisninger 

 Muraste looduskaitseala kaitse alla võtmine ja kaitse-eeskiri (beslutning om at underlægge Muraste naturfredning samt dets fredningsbestemmelser) 
 Muraste looduskaitseala i tidsskriftet Eesti Loodus, 2005/11 

Estlands geografi
RideLondon Classique

RideLondon Classique er et cykelløb for kvinder, der organiceres i est une London, Storbritannien. Løbet blev etableret i 2013, de første tre år var det ikke en del af UCI's kalender, men i 2016 blev det en del af UCI Women's World Tour.

Vindere

Referencer
Tour of Chongming Island

Tour of Chongming Island, officielt navn: Tour of Chongming Island International Cycling Race er et årligt elite etapeløb i landevejscykling for kvinder, der arrangeres i Shanghai, Kina, opkaldt efter Chongming Island.

Tour of Chongming Island består af to løb: et etapeløb og et endagsløb. Mellem 2007 og 2009, var endagsløbet en enkeltstart, i 2010 blev enkeltstarten erstattet af et endags linjeløb, der blev kaldt Tour of Chongming Island World Cup, det var en del af UCI World Cup for kvinder indtil 2015. I 2016 blev løbet en del af det nye UCI Women's World Tour.

Tour of Chongming Island

Individuel enkeltstart

World Cup

Referencer
FDB-møbler

FDB-møbler  er en dansk virksomhed etableret i 1942, hvor FDB oprettede et møbelkontor med  Børge Mogensen som leder. Formålet var at skabe moderne kvalitetsmøbler til overkommelige priser. Missionen blev formuleret som at ”gamle tunge og upraktiske møbler skulle ud og erstattes med funktionalistiske møbler, der alle skulle være ”stilfærdige af ydre”, ”gode brugsgenstande” og uden ”dekoration for dekorationens skyld”.”

De første møbler kom på markedet i 1945 efter intensive salgskampagner, bl. a. gennem Samvirke og den 35 minutter lange reklamefilm En lys og lykkelig fremtid om det unge par, "der endelig, da de får øje på de smukke, enkle FDB-møbler, kan se frem til en lys og lykkelig fremtid." 

Ved købet af Tarm Stole- og møbelfabrik i 1947 stræbte FDB efter at kontrollere produktionsprocessen gennem et nøje koordineret samarbejde mellem design, fremstilling, markedsføring og logistik.

Børge Mogensen fratrådte som leder i 1950. Blandt hans efterfølgere var Poul M. Volther, Ejvind A. Johansson og Jørgen Bækmark .

FDB lukkede møbelvirksomheden i 1980, men genoplivede den i 2013 med nye møbelserier kombineret med genfremstilling af nogle af succeserne fra tidligere.

Virksomheden har 9 butikker fordelt over hele landet, hvoraf 5 er beliggende på Sjælland, to på Fyn i Odense og Middelfart og to i Jylland, henholdsvis i Aarhus og Aalborg. Hovedkontoret er beliggende i Albertslund

Eksterne henvisninger 
 www.fdbmobler.dk 
 Historien om FDB møbler

Referencer 

 
Møbelproducenter i Danmark
Etableret i 1942
Møbelkæder i Danmark
Chilejordbær

 
Chilejordbær (Fragaria chiloensis), også skrevet Chile-Jordbær, er en flerårig, urteagtig plante med læderagtige blade og hvide blomster. Frugterne, de rødbrune jordbær, er store og velsmagende.

Kendetegn 
Chilejordbær er en stedsegrøn staude med en grundstillet bladroset. Bladene er trekoblede med bredt ægformede, læderagtige småblade. Bladranden er groft tandet, oversiden er blank og mørkegrøn, mens undersiden er grågrøn og tæt håret. Blomstringen foregår i maj-juni (på den nordlige halvkugle!). Blomsterne er 5-tallige og regelmæssige med mange støvdragere og runde, hvide kronblade. Frugterne er bittesmå nødder på en opsvulmet, brunrød frugtbund.

Rodsystemet består af et stort antal grove og trævlede rødder. Planten danner lange udløbere.

Chilejordbær når en højde på ca. 25 cm og en diameter i bladrosetten på ca. 40 cm. Arten er oktoploid, hvilket vil sige at dens celler indeholder 8 eksemplarer af hvert kromosom. Ved krydsning med den ligeledes oktoploide skarlagenjordbær, har man fået den dyrkede havejordbær.

Hjemsted 
Chilejordbær hører hjemme i lysåbne plantesamfund (græsningsarealer, overdrev, heder og skovbryn) langs hele den vestlige kyst af Nordamerika, inklusive Hawai’i. Desuden findes den vildtvoksende i Sydamerika fra Peru over Bolivia til Chile og Argentina samt på Juan-Fernandesøerne. I de argentinske departementer Futaleufú og Languiñeo, som ligger i den nordvestlige del af provinsen Chubut findes subantarktiske, løvfældende skove. Her er arten dominerende sammen med en anden sydbøg-art, lenga (Nothofagus pumilio), og her findes den sammen med bl.a. Acaena argentea og Acaena ovalifolia (begge er arter af slægten tornnød), andesceder, antarktisk sydbøg, Berberis microphylla (en art af berberis), Chiliotrichum diffusum, Chusquea culeou, darwinberberis, Elymus andinus (en art af kvik), fru heibergs hår, Galium hypocarpium og Galium richardianum (begge er arter af slægten snerre), glat ærenpris, gul inkalilje, Hierochloe redolens (en art af festgræs), hvid eskallonia, Hydrocotyle chamaemorus (en art af frøbid), krybende kambregne, Lathyrus magellanicus (en art af fladbælg), Luzula chilensis (en art af frytle), magellankorsrod, magellannellikerod, Maytenus boaria og Maytenus chubutensis (begge er arter af en slægt i Ananas-familien), Ribes cucullatum og Ribes magellanicum (begge er arter af Ribs-slægten), Schinus patagonicus (en art af pebertræ), Senecio filaginoides og Senecio neaei (begge er arter af slægten brandbæger), Sisyrinchium patagonicum (en art af slægten blåøje), Solidago chilensis (en art af slægten gyldenris), trefliget gummipude, Vicia magellanica (en art af slægten vikke) og Viola maculata (en art af slægten viol)

Underarter 
Der er et antal underarter og former:
 Fragaria chiloensis ssp. chiloensis forma chiloensis
 Fragaria chiloensis ssp. chiloensis forma patagonica (Argentina, Chile)
 Fragaria chiloensis ssp. lucida (British Columbia, Washington, Oregon, Californien)
 Fragaria chiloensis ssp. pacifica (Alaska, British Columbia, Washinton, Oregon, Californien)
 Fragaria chiloensis ssp. lsandwichensis (Hawai’i)

Galleri

Noter 

Hvide blomster
Skovbundsplanter
Haveplanter
Chiles flora
Jordbær
Barroso-kommissionen

Barroso-kommissionen var Europa-Kommissionen, der fungerede fra den 22. november 2004 til den 31. oktober 2014. Dens formand var José Manuel Barroso. Den 16. september 2009 blev Barroso genvalgt af Europa-Parlamentet for yderligere fem år, og hans anden kommission blev godkendt til at tiltræde den 9. februar 2010.

Den første Barroso-kommissions sammensætning 

Den første Barroso-kommission som tiltrådte 22. november 2004 havde følgende medlemmer:

Kommissærer, der fratrådte inden udløbet af Kommissionens mandatperiode:

Den anden Barroso-kommissions sammensætning

Referencer 

Europa-Kommissionen
Michael Biegler

Michael Biegler er en tysk håndboldtræner, som er træner for det tyske kvindelandshold siden 2016. Han har tidligere trænet det polske herrerlandshold.

Kilder 

Håndboldtrænere fra Tyskland
EU-forvaltninger

EU har en række forvaltninger, der er en samlebetegnelse for de enkelte organers tjenestemænd og deres funktion. Disse tjenestemænd arbejder hovedsageligt med de tekniske detaljer af det enkelte organs politiske virke.

Eksterne henvisninger 
 EU-Kommissionens forvaltning 

Offentlig forvaltning
Europa-Kommissionen
Juncker-kommissionen

Juncker-kommissionen var den Europa-Kommissionen, der fungerede fra 1. november 2014 til 30. november 2019. Den bestod af 28 Europa-Kommissærer, én fra hvert EU-medlemsland. Kommissionsformand var Jean-Claude Juncker fra Luxembourg. I juli 2014 blev Juncker officielt valgt til at efterfølge José Manuel Barroso, som samme år afsluttede sin anden femårsperiode.

Valg 
Ved Europa-parlamentsvalget i 2014 førte Junckervalgkamp som kandidat for Det Europæiske Folkeparti (EPP) til posten som formand for Europa-Kommissionen. EPP vandt flertal i parlamentet, og den 27. juni indstillede Det Europæiske Råd Juncker til posten. 15. juli 2014, valgte Europa-Parlamentet Juncker som ny formand for Kommissionen. Den 22. oktober godkendte Europa-Parlamentet Juncker-Kommissionen i sin helhed, og på Det Europæiske Råds møde 23.-24. oktober 2014 udnævnte Rådet formelt den nye Kommission. 1. november 2014 tiltrådte Juncker-kommissionen officielt. Juncker havde skitseret en ti-punkts handlingplan for sit formandskab med fokus på job og vækst.

Kommissærer 
Følgende kollegium af kommissærer tjente under Junckers formandskab.

Kommissionens sammensætning ved dens afgang 
 Partier
 (14)
 (8)
 (5)
 (1)

Kommissærer som fratrådte undervejs 

Kilde: Europa-Kommissionen

Referencer

Eksterne henvisninger 
 EU-kommissionens hjemmeside

Europa-Kommissionen
Europa-Kommissærer
Barkpore

En barkpore består af noget løst væv, der er opbygget af celler med store indbyrdes ("intercellulære") mellemrum i korklaget hos sekundært forstærkede organer og i barken på træagtige stængler og rødder hos de tokimbladede planter.

Vævet virker som en pore og skaber en gennemgang for den direkte udveksling af luftarter gennem barken, der ellers er uigennemtrængelig. Det videnskabelige navn, lenticel, er afledt af porens linseformede yderside. Barkporerne kan ofte bruges som et af de vigtige kendetegn, når man skal fastslå en plantes identitet.

Se også 
 Kork
 Korkprop

Litteratur 
 Hugues Vaucher: Tree Bark. A Color Guide, 2003,

Noter 

Botanik
Planteanatomi
Islamisk socialisme

Islamisk socialisme er et begreb, der er blevet brugt af en række muslimske politiske ledere til at beskrive en spirituel form for socialisme. Muslimske socialister tror på at læren fra Koranen og Muhammad — især læren om zakat — er kompatibel med principperne om økonomisk og social lighed. De henter inspiration fra den tidlige velfærdsstat i Medina, der blev etableret af Muhammad. Muslimske socialister fandt oprindeligt deres rødder i anti-imperialisme.

Socialisme
Socialisme
Aserbajdsjans U/19-fodboldlandshold

Aserbajdsjans U/19-fodboldlandshold er det nationale fodboldhold i Aserbajdsjan for spillere under 19 år, og landsholdet bliver administreret af Azərbaycan Futbol Federasiyaları Assosiasiyası.

U/19-fodboldlandshold
U/19-fodboldlandshold i Europa